*Odjeli za učenike s teškoćama u razvoju* Školska 2018./2019. godina

*Odjeli za učenike s teškoćama u razvoju* djeluju pri našoj školi od 01.09.2009. godine.

Programska djelatnost obuhvaća osnovnoškolski odgoj i obrazovanje učenika s lakšim intelektualnim teškoćama uz utjecajne teškoće u razvoju te učenike s umjerenim i težim intelektualnim teškoćama, preventivnu zdravstvenu zaštitu, izvannastavne aktivnosti te kulturnu i javnu djelatnost.

Osnovnoškolski odgoj i obrazovanje učenika s lakom intelektualnom teškoćom i drugim utjecajnim teškoćama provodi se od 1. do 8. razreda prema posebnom nastavnom programu uz individualizirane postupke.

Cilj je programa otkriti i razviti sve potencijale učenika kako bi stekli osnovna znanja i vještine pismenosti, elementarno matematičko mišljenje potrebno za samostalno izvođenje računskih radnji neophodnih za svakodnevni život, razviti osnovne spoznaje o sebi i svijetu u kojemu žive, razviti radne vještine, navike i interese te usmjeriti učenike na nastavak školovanja u primjerenim srednjoškolskim programima sukladno inkluzivnim standardima.

Osnovnoškolski odgoj i obrazovanje učenika s umjerenom i težom intelektualnom teškoćomuz utjecajne razvojne teškoćeudobi od 7. do 21. godine provodi se na osnovi posebnog programa za stjecanje kompetencija u aktivnostima svakodnevnog života i rada uz individualizirane postupke.

*Odjele* pohađaju učenici koji žive u Petrinji i okolici. Školovanje u mjestu življenja značajno je utjecalo na povećanje razine samostalnosti i kompetencija naših učenika.

S učenicima rade stručni djelatnici (6 edukacijskih rehabilitatora, 1 vjeroučitelj educiran za rad s učenicima s teškoćama u razvoju te od 1.3.2019. kineziolog). Podrsku učenicima pružaju tri pomagačice u nastavi.

*Odjeli za učenike s teškoćama u razvoju* aktivno sudjeluju u životu i radu škole.

Uspostavljena je suradnja s redovitim odjelima i njihovim učiteljima te se održavaju kreativne radionice u kojima učenici izrađuju različite ukrasne i uporabne predmete povodom prigodnih datuma u godini.

Redovitu suradnju imamo s *Malim volonterima* (izvannastavna aktivnost učenika redovitih odjela) i njihovom voditeljicom.

U mnoge aktivnosti *Odjela* uključeni su i roditelji naših učenika koji nam daju potporu na različite načine, sukladno svojim mogućnostima.